
ΤΕΥΧΟΣ ΔΕΥΤΕΡΟ 


Αρ. Φύλλου 1577 


29 Νοεμβρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παράταση προθεσμιών υποβολής δηλώσεων και κα¬ 
ταβολής των οφειλόμενων φόρων για τη Β ΔΟΥ Βό¬ 
λου λόγω ύπαρξης σοβαρού προβλήματος στην 

Κεντρική Μονάδα του Υπολογιστή. 1 

Συγκρότηση επιτροπών για την εξέταση κτισμάτων ως 
προς την έκταση και την σοβαρότητα των ζημιών 


που υπέστησαν από σεισμούς, πυρκαγιές, πλημμύ¬ 
ρες κα κατολισθήσεις που έπληξαν περιοχές της 

Ελλάδος. 2 

Κατανομή δαπανών επισκευής κοινοκτήτων στοιχείων 
οικοδομής κατά το σύστημα οριζοντίου ιδιοκτησίας 
σε συνιδιοκτήτες οικοπέδου που διατηρούντο δικαί¬ 
ωμα της καθ’ ύψος επεκτάσεωςτης οικοδομής. 3 


Τροποποίηση της υπ’αρ. οικ.1759/Τ.Π.33.1 απόφασης 
του Υφυπουργού Υ.ΠΕΧΩ.ΔΕ. σχετικά με την απο¬ 
κατάσταση των ζημιών από τις πυρκαγιές της 12ης 
έως και της 16ης Ιουλίου 2000 σε περιοχές του Νο¬ 


μού Κορινθίας. 4 

Έγκριση χορήγησης στεγαστικών δανείων σε σεισμό¬ 
πληκτους για την αποκατάσταση των ζημιών που 
προκάλεσε ο σεισμός της 7ης Σεπτεμβρίου 1999 σε 
περιοχές του Ν. Αττικής. 5 


Διαδικασία έκδοσης οικοδομικών αδειών επισκευής/ 
ενίσχυσης και καθορισμός ελάχιστων υποχρεωτι¬ 
κών απαιτήσεων, για τη σύνταξη μελετών αποκατά¬ 
στασης κτιρίων που ανήκουν στο Δημόσιο, σε ΟΤΑ 
ή σε ΝΠΔΔ, που έχουν υποστεί βλάβες από το σει¬ 
σμό της 7ης-9-1999. 6 

Χαρακτηρισμός του Δήμου Σκύρου του Νομού Εύβοι¬ 
ας ως απροσπέλαστης περιοχής, που παρουσιάζει 
δυσχέρειες στη μεταφορά των υλικών για την επι¬ 
σκευή των ζημιών σε κτίρια, που επλήγησαν από το 


σεισμό της 26ης Ιουλίου 2001 . 7 

Τιμολόγιο για εργασίες επισκευής βλαβών σε σεισμό¬ 
πληκτα κτίρια, για τον υπολογισμό της δαπάνης και 
των αντιστοίχων παροχών στους σεισμοπαθείς του 

Νομού Μεσσηνίας την 16η Σεπτεμβρίου 2001. 8 

Ορισμός Ανωτάτου ορίου επιτρεπόμενων ημερών, κί¬ 
νησης εκτός έδρας, υπαλλήλων υπηρετούντων στο 
Τμήμα Πολιτικής Σχεδίασης Εκτάκτων Αναγκών 
της Νομαρχιακής Αυτοδιοίκησης Λάρισας. 9 


Ανάκληση άδειας ίδρυσης και λειτουργίας Ερασιτεχνι¬ 
κής Σχολής Χορού. 10 

Πράξη Πρύτανη του Οικονομικού Πανεπιστημίου 
Αθηνών. 11 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη 1377 Απόφαση του Προέ¬ 
δρου του Α’ Πε.Σ.Υ. Αττικής στο ΦΕΚ 1349/17.10. 
2001 (τ.Β'). 12 


ΑΠΟΦΑΣΕΙ Σ 

Αριθ. 1106085/5789/744/Α0014 (1) 

Παράταση προθεσμιών υποβολής δηλώσεων και καταβο¬ 
λής των οφειλόμενων φόρων για τη Β ΔΟΥ Βόλου λό¬ 
γω ύπαρξης σοβαρού προβλήματος στην Κεντρική 
Μονάδα του Υπολογιστή. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παραγράφου 5 του άρθρου 22 του Ν. 
2020/1992 (ΦΕΚ34Α) με την οποία παρέχεται εξουσιοδό¬ 
τηση στον Υπουργό Οικονομικών να παρατείνει με από¬ 
φαση, τις προθεσμίες που ορίζονται από τις κείμενες φο¬ 
ρολογικές διατάξεις για υποβολή φορολογικών δηλώσε¬ 
ων, σε εξαιρετικές περιπτώσεις. 

2. Τις παρακάτω διατάξεις του Ν. 2859/2000 όπως ισχύ¬ 
ουν: 

α) της παραγράφου 9 του άρθρου 38. 

β) της παραγράφου 3 του άρθρου 64. 

3. Τις διατάξεις του Ν. 2238/1994 (ΦΕΚ 151Α). 

4. Τη διάταξη του άρθρου 8του Ν. 1284/1982 (ΦΕΚ 114 
Α), με την οποία εξουσιοδοτείται ο Υπουργός Οικονομι¬ 
κών να παρατείνει με αποφάσεις του τις προθεσμίες κα¬ 
ταβολής βεβαιωμένων χρεών προς το Δημόσιο και προς 
τρίτους. 

5. Τις διατάξεις του άρθρου 5 του ν.δ. 356/74 (ΚΕΔΕ) 

6. Τις δυσχέρειες που δημιουργούνται στους φορολο- 
γουμένους της Β' ΔΟΥ Βόλου για την εκπλήρωση των φο¬ 
ρολογικών τους υποχρεώσεων κατά τις ημερομηνίες 19 
και 22.10.2001, λόγω ύπαρξης σοβαρού προβλήματος 
στην Κεντρική Μονάδα του Υπολογιστή της πιο πάνω 
Δ.Ο.Υ. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7. Την κοινή απόφαση του Πρωθυπουργού και του 
Υπουργού Οικονομικών 1100383/1330/Α0006/2001 (ΦΕΚ 
1485 Β) με την οποία αναθέτονται αρμοδιότητες του 
Υπουργού στους Υφυπουργούς Οικονομικών. 

8. Τη διαπίστωση ότι από την απόφαση αυτή δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Παρατείνουμε μέχρι 24 Οκτωβρίου 2001 τις προθε¬ 
σμίες υποβολής δηλώσεων και καταβολής φόρων, τελών 
και εισφορών που κανονικά έληγαν στις 19 και 22 Οκτω¬ 
βρίου 2001, για τη ΒΔΟΥ Βόλου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Νοεμβρίου 2001 

Ο ΥΦΥΠΟΥΡΓΟΣ 

Α. ΦΩΤΙΑΔΗΣ 
-♦- 

Αριθ. οικ/11169/Α314 (2) 

Συγκρότηση επιτροπών για την εξέταση κτισμάτων ως 
προς την έκταση και την σοβαρότητα των ζημιών που 
υπέστησαν από σεισμούς, πυρκαγιές, πλημμύρες κα 
κατολισθήσεις που έπληξαν περιοχές της Ελλάδος. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη : 

1. Τις διατάξεις του Ν. 867/79 «περί κυρώσεως, τροπο- 
ποιήσεως και συμπληρώσεως της από 28-7-78 Πράξεως 
Νομοθετικού Περιεχομένου του Προέδρου της Δημοκρα¬ 
τίας «περί αποκαταστάσεως ζημιών εκ των σεισμών 1978 
εις περιοχή Βορείου Ελλάδος κλπ. και ρυθμίσεως ετέρων 
τινών συναφών θεμάτων». 

2. Τις διατάξεις του Ν. 1190/81 «περί κυρώσεως της από 
26-3-81 Πράξεως Νομοθετικού Περιεχομένου του Προέ¬ 
δρου της Δημοκρατίας, «περί αποκαταστάσεως ζημιών 
εκ σεισμών 1981 και ρυθμίσεως ετέρων συναφών θεμά¬ 
των» και ειδικότερα τις παραγράφους 7 και 8 του άρθρου 
2 και το άρθρο 5 του Κυρωτικού Νόμου. 

3. Τις διατάξεις του Ν. 1418/84 «Δημόσια έργα και ρυθ¬ 
μίσεις συναφών θεμάτων» και των εκτελεστικών του Π. 
Δ/των. 

4. Τις διατάξεις του άρθρου 10 του Ν. 2576/98 (ΦΕΚ 
25/Α/9.2.98) «Βελτίωση των διαδικασιών για την ανάθεση 
της κατασκευής των δημοσίων έργων και άλλες διατά¬ 
ξεις». 

5. Το Π.Δ. 69/1988 «Οργανισμός Γενικής Γραμματείας 
Δημοσίων Έργων» 

6. Το Π.Δ. 71/1993 για τον καθορισμό αρμοδιοτήτων 
που διατηρούνται από τον Υπουργό και τις Περιφερεια¬ 
κές Αρχές ή όργανα διανομαρχιακού επιπέδου της 
Γ.Γ.Δ.Ε. του Υ.ΠΕ.ΧΩ.Δ.Ε. 

7. Την απόφαση οικ/3828/ΤΣΕΠ 31.1/8-11-95 του 
Υ.ΠΕ.ΧΩ.Δ.Ε. «Αναδιοργάνωση Υπηρεσιών της Υ.Α.Σ» 

8. Την Κοινή Απόφαση Δ16α/04/773/29-11-90 του Υπουρ¬ 
γού Προεδρίας και του Αναπλ. Υπουργού ΠΕ.ΧΩ.Δ.Ε. «πε¬ 
ρί εξαιρέσεως διοικητικών πράξεων και εγγράφων από τον 
κανόνα των τριών υπογραφών». 

9. Την Κοινή Απόφαση με αρ. πρωτ. Υ6/31.10.2001 (ΦΕΚ 
1484/Β/31.10.2001) του Πρωθυπουργού και της Υπουρ¬ 
γού ΠΕ.ΧΩ.Δ.Ε. «Ανάθεση αρμοδιοτήτων Υπουργού Πε¬ 
ριβάλλοντος, Χωροταξίας και Δημοσίων Έργων στους 


Υφυπουργούς Περιβάλλοντος, Χωροταξίας και Δημο¬ 
σίων Έργων». 

10. Τις Κοινές Υπουργικές Αποφάσεις με τις οποίες 
οριοθετήθηκαν μέχρι σήμερα περιοχές που επλήγησαν 
από σεισμούς, πυρκαγιές, πλημμύρες και κατολισθήσεις 
και παρέχονται πιστωτικές διευκολύνσεις στους πληγέ- 
ντες, και 

• Επειδή είναι απαραίτητο να απλουστευθούν και να 
επιταχυνθούν οι διαδικασίες που χρειάζονται για να προ¬ 
ωθηθεί και ολοκληρωθεί, όσο είναι δυνατόν πιο γρήγορα 
η αποκατάσταση προσωρινά και οριστικά των ζημιών που 
προκλήθηκαν σε κτίρια από σεισμούς, πυρκαγιές, πλημ¬ 
μύρες και κατολισθήσεις. 

• Επειδή είναι αναγκαίο να γίνουν αυτοψίες και να ελεγ¬ 
χθούν τα κτίρια ως προς την σοβαρότητα 

και την έκταση των ζημιών που υπέστησαν από τις προ- 
αναφερόμενες θεομηνίες, από κατάλληλες επιτροπές. 

• Επειδή οι επιτροπές αυτές πρέπει να αποτελούνται 
από Μηχανικούς με κατάλληλη για κάθε περίπτωση πεί¬ 
ρα, αποφασίζουμε: 

Τη συγκρότηση επιτροπών, από Μηχανικούς, για τον 
έλεγχο των κτισμάτων που έχουν υποστεί ζημιές από σει¬ 
σμούς, πυρκαγιές, πλημμύρες και κατολισθήσεις και ειδι¬ 
κότερα: 

1. Σε περιπτώσεις σεισμών οι επιτροπές θα είναι: 

α)Τριμελείς για την εξέταση και τον χαρακτηρισμό των 

κτισμάτων ως επισκευάσιμων ή όχι ή δομημένων από ευ¬ 
τελή υλικά. 

β) Διμελείς τον έλεγχο κτισμάτων ασύμφορων επισκευ¬ 
ής και τη σύνταξη της σχετικής έκθεσης. 

2. Σε περιπτώσεις πυρκαγιών, πλημμύρων και κατολι¬ 
σθήσεων οι επιτροπές θα είναι διμελείς και θα ελέγχουν 
αν τα κτίρια είναι: α) κατεστραμμένα και χρήζουν ανακα- 
τασκευής, β) βρίσκονται σε κατολισθαίνουσα περιοχή και 
κρίνονται ακατάλληλα για χρήση, γ) επισκευάσιμα, δ) η 
δαπάνη για την επισκευή τους είναι υπέρμετρη, ε) δομη¬ 
μένα από ευτελή υλικά. 

Οι προαναφερόμενες επιτροπές θα ελέγχουν και τη 
χρήση, κατοικησιμότητα (εάν είναι κατοικήσιμο ή εγκατα- 
λελειμμένο) καθώς και τον αριθμό των ιδιοκτησιών κάθε 
κτίσματος. 

Οι επιτροπές θα συγκροτούνται από Διπλωματούχους 
Μηχανικούς που υπηρετούν στην Υπηρεσία Αποκατάστα¬ 
σης Σεισμοπλήκτων (ΥΑΣ) καθώς και στους Τομείς και τα 
Γ ραφεία Αποκατάστασης. Οι υπάλληλοι, Πτυχιούχοι Πο¬ 
λιτικοί Μηχανικοί ΤΕ θα συμμετέχουν στις επιτροπές μό¬ 
νο για τον έλεγχο του εμβαδού και της χρήσης των κτι- 
σμάτων. Κατ’ εξαίρεση οι Πτυχιούχοι Πολιτικοί Μηχανικοί 
ΤΕ, ελλείψει διπλωματούχων Μηχανικών, θα συμμετέ¬ 
χουν στις επιτροπές για τον έλεγχο των κτιρίων ως ισότι¬ 
μα μέλη με την προϋπόθεση, ότι σε κάθε επιτροπή θα συμ¬ 
μετέχει ένας μόνο Πτυχιούχος Πολιτικός Μηχανικός ΤΕ. 

Για την συμμετοχή των υπαλλήλων των Τομέων σε επι¬ 
τροπές για τον έλεγχο κτισμάτων σε περιοχές, που δεν 
ανήκουν στην αρμοδιότητα του Τομέα τους, απαιτείται 
έγγραφη εντολή του Προϊσταμένου της ΥΑΣ. 

Σε όλες τις παραπάνω επιτροπές, καθώς και στις περι¬ 
πτώσεις ενστάσεων κατά των πορισμάτων αυτοψιών, 
εκτός από τις περιπτώσεις 1 β, 2δ, απαιτείται η συμμετοχή 
τουλάχιστον ενός Διπλωματούχου Μηχανικού ή Πτυχιού- 
χου Πολιτικού Μηχανικού ΤΕ, που υπηρετεί στην ΥΑΣ. Οι 
εισηγητικές εκθέσεις των ενστάσεων, θα διαβιβάζονται 

στην ΥΑΣ, με ευθύνη του Προϊσταμένου του αρμοδίου 
ΤΑΣ, για την έκδοση της σχετικής απόφασης. 

Κάθε διάταξη που αντίκειται στην παρούσα παύει να 
ισχύει. Η παρούσα απόφαση θα ισχύει και στις περιπτώ¬ 
σεις μελλοντικών συμβάντων στον Ελλαδικό χώρο. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Νοεμβρίου 2001 

Ο ΥΦΥΠΟΥΡΓΟΣ 

I. ΤΣΑΚΛΙΔΗΣ 
-♦- 

Αριθ. οικ,/11011/Α345 (3) 

Κατανομή δαπανών επισκευής κοινοκτήτων στοιχείων οι¬ 
κοδομής κατά το σύστημα οριζοντίου ιδιοκτησίας σε 
συνιδιοκτήτες οικοπέδου που διατηρούντο δικαίωμα 
της καθ’ ύψος επεκτάσεως της οικοδομής. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τον Νόμο 867/79 περί κυρώσεως, τροποποιήσεως και 
συμπληρώσεως της από 28-7-78 Πράξεως Νομοθετικού 
Περιεχομένου του Προέδρου της Δημοκρατίας «περί 
αποκαταστάσεως ζημιών έκτων σεισμών 1978 εις περιο¬ 
χήν Βορείου Ελλάδος κλπ. 

2. Την αρ. πρωτ.4378/4-11-1980 Γνωμοδότηση του Νο¬ 
μικού Συμβούλου Υπουργείου Βορ. Ελλάδος. 

3. Την αρ. πρωτ. 34468/16-12-80 Απόφαση Υπουργού 
Δ.Ε. 

4. ΤοΝ. 1190/81 «Περί κυρώσεως της από 26-3-81 Πρά¬ 
ξεως Νομοθετικού Περιεχομένου του Προέδρου της Δη¬ 
μοκρατίας περί αποκαταστάσεως ζημιών εκ των σεισμών 
1981 και ρυθμίσεις ετέρων συναφών θεμάτων. 

5. Το Π.Δ. 69/1988 περί οργανισμού της Γ.Γ.Δ.Ε του 
ΥΠΕΧΩΔΕ. 

6. Την κοινή Απόφαση Δ16α/04/773/29-11-90 του Υπουρ¬ 
γού Προεδρίας και του Αναπληρωτή Υπουργού ΠΕΧΩΔΕ 
«περί εξαιρέσεως διοικητικών πράξεων ή εγγράφων από 
τον κανόνα των τριών υπογραφών». 

8. Την αριθ. Πρωτ. Υ6/31/10/2001 (ΦΕΚ 1484/Β/31-10- 
2001) Απόφαση του Πρωθυπουργού και της Υπουργού 
ΥΠΕΧΩΔΕ περί «Ανάθεσης αρμοδιοτήτων Υπουργού Πε¬ 
ριβάλλοντος, Χωροταξίας και Δημοσίων Έργων στους 
Υφυπουργούς Περιβάλλοντος, Χωροταξίας και Δημο¬ 
σίων Έργων». 

9. Το γεγονός ότι κατά την εφαρμογή της αρ. πρωτ. 
34468/16-12-80 Απόφασης ανακύπτει πρόβλημα ανακα¬ 
τανομής και προσδιορισμού των ποσοστών των διατη- 
ρουμένων χιλιοστών, αποφασίζουμε: 

Καταργούμε την αρ. πρωτ. 34468/16-12-80 Απόφαση 
Υπουργού Δ.Ε και ορίζουμε ότι: 

1. Ιδιοκτήτες που διατηρούν αποκλειστικό δικαίωμα της 
καθ’ ύψος επεκτάσεως της οικοδομής, συμμετέχουν στην 
κατανομή δαπανών για την επισκευή και ενίσχυση της οι¬ 
κοδομής, κατά το ποσοστό συνιδιοκτησίας των επίτου οι¬ 
κοπέδου, όταν δεν έχει εξαντληθεί ο συντελεστής δόμη¬ 
σης και ο κανονισμός δεν ορίζει υποχρέωση ή ποσοστό 
συμμετοχής των, στις δαπάνες. 

Εφόσον υπάρχει σχετική πρόβλεψη, από τον κανονι¬ 


σμό, για υποχρέωση και ποσοστό συμμετοχής στις δαπά¬ 
νες, οι εν λόγω ιδιοκτήτες συμμετέχουν στην κατανομή 
κατά το ποσοστό που ορίζει ο κανονισμός. 

Εάν έχει εξαντληθεί ο συντελεστής δόμησης και ο κα¬ 
νονισμός δεν προβλέπει συμμετοχή των εχόντων το δι¬ 
καίωμα υψούν, στις δαπάνες που προαναφέρθηκαν, επι¬ 
μερίζονται τα ελλείποντα χιλιοστά στους ιδιοκτήτες των 
αυτοτελών ιδιοκτησιών, κατά την αναλογία συμμετοχής 
καθενός εξ αυτών στις δαπάνες για την επισκευή και ενί¬ 
σχυση της οικοδομής. 

Στην περίπτωση κατά την οποία έχει εξαντληθεί ο συντε¬ 
λεστής δόμησης και ο κανονισμός προβλέπει ότι, ακόμη και 
στην περίπτωση που έχει εξαντληθεί ο συντελεστής δόμη¬ 
σης οι έχοντες το δικαίωμα υψούν συμμετέχουν στις προα- 
ναφερθείσες δαπάνες, αυτοί επιβαρύνονται κατά το προ- 
βλεπόμενο από τον κανονισμό ποσοστό. 

Από τις διατάξεις αυτής της απόφασης δεν προκαλείται 
πρόσθετη δαπάνη σε βάρος του Κρατικού Προϋπολογι¬ 
σμού, από την αρχική προϋπολογισθείσα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Νοεμβρίου 2001 

Ο ΥΦΥΠΟΥΡΓΟΣ 

I. ΤΣΑΚΛΙΔΗΣ 
-♦- 

Αριθ. 11168/Α331 (4) 

Τροποποίηση της υπ’αρ. οικ.1759/Τ.Π.33.1 απόφασης 
του Υφυπουργού σχετικά με την αποκατάσταση των 
ζημιών από τις πυρκαγιές της 12ης έως και της 16ης 
Ιουλίου 2000 σε περιοχές του Νομού Κορινθίας. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κλπ. και ρυθμίσεως 
ετέρων τινών συναφών θεμάτων» που κυρώθηκε με το Ν. 
867/79 (ΦΕΚ Α'24) 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξη Νομοθετικού Πε¬ 
ριεχομένου του Προέδρου της Δημοκρατίας, «περί απο¬ 
καταστάσεως ζημιών εκ σεισμών 1981 και ρυθμίσεως ετέ¬ 
ρων συναφών θεμάτων» όπως αυτό τροποποιήθηκε και 
συμπληρώθηκε με το άρθρο 1, παρ. 42 και 43 του Ν. 
2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ 123/Α/17.6.96). 

3. Τις διατάξεις της παραγράφου 3, του άρθρου 1 του 
Ν. 1283/82 (ΦΕΚ Α'81) «Για την προθεσμία υποβολής αι¬ 
τήσεων δανειοδότησης των σεισμοπλήκτων και ρύθμιση 
άλλων θεμάτων». 

4. Τις διατάξεις του άρθρου 10 του Ν. 2576/98 «Βελτίω¬ 
ση των διαδικασιών για την ανάθεση της κατασκευής των 
δημοσίων έργων και άλλες διατάξεις». 

5. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

6. Την κοινή απόφαση Δ16α/04/773/29.11.90 του Υπουρ¬ 
γού Προεδρίας και του Αναπλ. Υπουργού ΠΕ.ΧΩ.Δ.Ε. «πε- 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ρί εξαιρέσεως διοικητικών πράξεων και εγγράφων από τον 
κανόνα των τριών υπογραφών». 

7. Τις διατάξεις του άρθρου 22 του Ν. 2362 «ΠερίΔημο- 
σίου Λογιστικού, ελέγχου των δαπανών του Κράτους και 
άλλες διατάξεις» (ΦΕΚ 247/Α/27.11.95). 

8. Τις διατάξεις του άρθρου 29Ατου Ν. 1558/85 «Κυβέρ¬ 
νηση και κυβερνητικά όργανα» (ΦΕΚ Α'37) όπως αυτό συ¬ 
μπληρώθηκε με το άρθρο 27του Ν. 2081/92 (ΦΕΚΑΊ54) και 
το γεγονός ότι από αυτή την απόφαση δεν προκαλείται δα¬ 
πάνη σε βάρος του Κρατικού Προϋπολογισμού. 

9. Την κοινή απόφαση Υ6/31-10-2001 (ΦΕΚ 1484/Β/31-10- 
2001) του Πρωθυπουργού και της Υπουργού ΠΕ.ΧΩ.Δ.Ε. 
για την ανάθεση αρμοδιοτήτων στους Υφυπουργούς 
ΠΕ.ΧΩ.Δ.Ε., Ιωάννη Τσακλίδη και Ροδούλα Ζήση. 

10. Την κοινή απόφαση 8252/ΤΠ32/9.10.2000 «Οριοθέ- 
τηση περιοχής και πιστωτικές διευκολύνσεις για την απο¬ 
κατάσταση των ζημιών από τις πυρκαγιές της 12ης έως 
και της 16ης Ιουλίου 2000 σε περιοχές του Νομού Κοριν¬ 
θίας » των Υπουργών Εθν. Οικονομίας και των Υφυπουρ¬ 
γών Εσωτερικών Δημόσιας Διοίκησης και Αποκέντρωσης 
και Οικονομικών και ΠΕ.ΧΩ.Δ.Ε. σύμφωνα με την οποία θα 
καθορίζονται ονομαστικά με απόφαση του Υφυπουργού 
ΠΕ.ΧΩ.Δ.Ε. οι πυρόπληκτοι δικαιούχοι στεγαστικής συν¬ 
δρομής. 

11. Την κοινή απόφαση με αρ. πρωτ. 10233/00/ ΤΠ32/ 
12.1.2001 «Συμπληρωματική οριοθέτηση περιοχής και πι¬ 
στωτικές διευκολύνσεις για την αποκατάσταση των ζη¬ 
μιών από τις πυρκαγιές της 12ης έως και 16ης Ιουλίου 

2000 σε περιοχές του Νομού Κορινθίας», των Υπουργών 
Εθν. Οικονομίας και των Υφυπουργών Εσωτερικών Δημό¬ 
σιας Διοίκησης και Αποκέντρωσης και Οικονομικών και 
ΠΕ.ΧΩ.Δ.Ε. 

12. Τις αιτήσεις που υπέβαλαν οι πυρόπληκτοι για εξέ¬ 
ταση των κτισμάτων τους. 

13. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους περιοχών του Νο¬ 
μού Κορινθίας που επλήγησαν από τις πυρκαγιές της 
12ης έως και της 16ης Ιουλίου 2000, αποφασίζουμε: 

Αντικαθιστούμε στην υπ’αρ. οικ.1759/ΤΠ33.1/15-2- 

2001 απόφαση του Υφυπουργού τους ακόλουθους δικαι¬ 
ούχους του Δήμου Ευρωστίνης: 

1) Θεοδωροπούλου Ευγενία 

2) Θεοδωρόπουλο Κων/νο 

με αυτόν που προέκυψε μετά από λεπτομερή έλεγχο 
των συμβολαίων και των πιστοποιητικών ιδιοκτησίας, που 
είναι η Τσαλατσάνη Ευφροσύνη. Από τις διατάξεις της 
απόφασης αυτής δεν προκαλείται δαπάνη σε βάρος του 
Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 20 Νοεμβρίου 2001 

Ο ΥΦΥΠΟΥΡΓΟΣ 

I. ΤΣΑΚΛΙΔΗΣ 
-♦- 

Αριθ. 10973 (5) 

Έγκριση χορήγησης στεγαστικών δανείων σε σεισμό¬ 
πληκτους για την αποκατάσταση των ζημιών που προ- 
κάλεσε ο σεισμός της 7ης Σεπτεμβρίου 1999 σε πε¬ 
ριοχές του Ν. Αττικής. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 


Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κλπ. και ρυθμίσεως 
ετέρων τινών συναφών θεμάτων» που κυρώθηκε με το Ν. 
867/79 (ΦΕΚ Α'24). 

2. Τις διατάξεις του Ν.1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξεως Νομοθετικού 
Περιεχομένου του Προέδρου της Δημοκρατίας, «περί 
αποκαταστάσεως ζημιών εκ σεισμών 1981 και ρυθμίσεως 
ετέρων συναφών θεμάτων» όπως αυτό τροποποιήθηκε 
και συμπληρώθηκε με το άρθρο 1, παρ. 42 και 43 του 
Ν.2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ 123/Α/17.6.96). 

3. Τις διατάξεις της παραγράφου 3, του άρθρου 1 του 
Ν. 1283/82 (ΦΕΚ Α'81) «Για την προθεσμία υποβολής αι¬ 
τήσεων δανειοδότησης των σεισμοπλήκτων και ρύθμιση 
άλλων θεμάτων». 

4. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

5. Την κοινή απόφαση Δ16α/04/773/29.11.90 του Υπουρ¬ 
γού Προεδρίας και του Αναπλ. Υπουργού ΠΕ.ΧΩ.Δ.Ε. «πε¬ 
ρί εξαιρέσεως διοικητικών πράξεων και εγγράφων από τον 
κανόνα των τριών υπογραφών». 

6. Τιςδιατάξειςτου άρθρου 22του Ν. 2362 «ΠερίΔημο¬ 
σίου Λογιστικού, ελέγχου των δαπανών του Κράτους και 
άλλες διατάξεις» (ΦΕΚ 247/Α/27.11.95). 

7. Το έργο 9969000 της ΣΑΕ 069του Προγράμματος Δη¬ 
μοσίων Επενδύσεων. 

8. Την κοινή απόφαση Υ6/31-10-2001 (ΦΕΚ 1484/Β/31-10- 
2001) του Πρωθυπουργού και της Υπουργού ΠΕ.ΧΩ.Δ.Ε. 
για την ανάθεση αρμοδιοτήτων στους Υφυπουργούς 
ΠΕ.ΧΩ.Δ.Ε., Ιωάννη Τσακλίδη και Ροδούλα Ζήση. 

9. Την κοινή απόφαση οικ 6786/ΤΠ31/16.11.99 (ΦΕΚ 
2038/Β/19.11.99) «Οριοθέτηση σεισμόπληκτης περιοχής 
και πιστωτικές διευκολύνσεις για την αποκατάσταση των 
ζημιών από το σεισμό της 7ης Σεπτεμβρίου 1999 σε πε- 
ριοχέςτου Ν. Αττικής» των Υπουργών Εθν. Οικονομίας και 
των Υφυπουργών Οικονομικών και ΠΕ.ΧΩ.Δ.Ε. σύμφωνα 
με την οποία θα καθορίζονται ονομαστικά με απόφαση 
του Υφυπουργού ΠΕ.ΧΩ.Δ.Ε. οι σεισμόπληκτοι δικαιού¬ 
χοι στεγαστικής συνδρομής. 

10. Τα με αρ. πρωτ. 2498/12.11.2001 και 2499/12.11.2001 
έγγραφα του Τ.Α.Σ. Αθηνών. 

11. Τις αιτήσεις που υπέβαλαν οι σεισμόπληκτοι για την 
εξέταση των κτισμάτων τους. 

12. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους της περιοχής του 
Ν. Αττικής, αποφασίζουμε: 

Εγκρίνουμε τη χορήγηση στεγαστικής συνδρομής 
στους ακόλουθους σεισμόπληκτους: 

Δήμος Ζωγράφου 

Στριμπάκος Χαράλαμπος (Θεοδάμαντος 35). 

2. ΚοινότηταΑνθούσας Παπαγεωργίου Ηλίας (Αιδήμου 
50). 

3. Δήμος Κερατέας Λεβαντης Δημήτριος (Παπαθανασί¬ 
ου). 

4. Δήμος Παιανίας Καπιδάκη Ουρανία (Κάβου - εκτός 
σχεδίου - Παλαιοπαναγιά). 

5. Δήμος Ραφήνας 

Λαμπρακάκης Κων/νος (Νικηταρά 7). 

6. Δήμος Σπάτων Λούτσας 

Γιαννάκης Αλέξανδρος (Γρηγορίου Ε'-35), Δέδες Μι- 

χαήλ (Ομήρου 5), Μακρής Δημήτριος (Βασ. Παύλου 69), 
Μακροδημήτριος Βασ. (Αρτέμιδος 98 - Λούτσα). 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Νοεμβρίου 2001 

Ο ΥΦΥΠΟΥΡΓΟΣ 

I. ΤΣΑΚΛΙΔΗΣ 
-♦- 

Αριθ. οικ 11269/Β5β (6) 

Διαδικασία έκδοσης οικοδομικών αδειών επισκευής/ενί- 
σχυσης και καθορισμός ελάχιστων υποχρεωτικών 
απαιτήσεων, για τη σύνταξη μελετών αποκατάστασης 
κτιρίων που ανήκουν στο Δημόσιο, σε ΟΤΑ ή σε ΝΠΔΔ, 
που έχουν υποστεί βλάβες από το σεισμό της 7ης-9- 
1999. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της από 28.7.78 Πράξεως Νομοθετικού 
Περιεχομένου του Προέδρου της Δημοκρατίας "περί 
αποκαταστάσεως ζημιών εκ σεισμών 1978 εις περιοχή 
Βορείου Ελλάδος κλπ. και ρυθμίσεως ετέρωντινών συνα¬ 
φών θεμάτων" που κυρώθηκε με το Ν. 867/79 (ΦΕΚ Α'24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξη Νομοθετικού Πε¬ 
ριεχομένου του Προέδρου της Δημοκρατίας, "περί απο¬ 
καταστάσεως ζημιών εκ σεισμών 1981 και ρυθμίσεως ετέ¬ 
ρων συναφών θεμάτων" όπως αυτή τροποποιήθηκε και 
συμπληρώθηκε με το άρθρο 1, παρ. 42 και 43 του Ν. 
2412/96 "Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις" (ΦΕΚ 123/Α/17.6.96). 

3. Τις υπ. αριθμ. οικ/3751/ΤΠ 31/10.9.99, οικ/3992/ΤΠ 
31/17.9.99 και οικ/4194/ΤΠ 31/24.9.99 Κοινές Αποφάσεις 
του Υπουργού Εθνικής Οικονομίας και των Υφυπουργών 
Οικονομικών και Περιβάλλοντος, Χωροταξίας και Δημ. 
Έργων με θέμα την αποκατάσταση των ζημιών από το σει¬ 
σμό της 7ης Σεπτεμβρίου 1999 στο Νομό Αττικής. 

4. Το Π.Δ. 69/1988 "Οργανισμός Γενικής Γραμματείας 
Δημοσίων Έργων". 

5. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού ΠΕΧΩΔΕ 
"περί εξαιρέσεως διοικητικών πράξεων και εγγράφων 
από τον κανόνα των τριών υπογραφών". 

6. Την κοινή απόφαση Υ6/31 -10-2001 (ΦΕΚ 1484/Β/31- 
10-2001)του Πρωθυπουργού και της Υπουργού ΠΕΧΩΔΕ 
"Ανάθεση Αρμοδιοτήτων Υπουργού ΠΕΧΩΔΕ στους Υφυ¬ 
πουργούς ΠΕΧΩΔΕ Ρ. Ζήση και I. Τσακλίδη". 

7. Την Απόφαση με αριθμό οικ/1356/4/24.6.91 (ΦΕΚ 
430Β') περί καθορισμού αμοιβών μηχανικών για εκπόνη¬ 
ση μελετών και επίβλεψη αποκατάστασης κτιρίων που 
υπέστησαν βλάβες από τον σεισμό. 

8. Τις Υπουργικές Αποφάσεις οικ/3778/ΤΠ31.2/10-9-99, 
οικ/4051/ΤΠ31.2/21-9-1999 οικ/4514/ΤΠ31.2/4-10-99 και 
οικ/6182/ΤΠ31.2/4-11 -99 περί συστάσεως Τομέων Απο¬ 
κατάστασης Σεισμοπλήκτων Νομού Αττικής. 

9. Την από 4/10/99 Εισήγηση της Β' Επιστημονικής Επι¬ 


τροπής του Ο.Α.Σ.Π. σχετικά με το βαθμό ενίσχυσης των 
κτιρίων. 

10. Την Υπουργική Απόφαση οικ5172/ΑΖ5β/18.10.99 με 
θέμα τον καθορισμό ελάχιστων υποχρεωτικών απαιτήσε¬ 
ων, για τη σύνταξη των μελετών αποκατάστασης των κτι¬ 
ρίων που έχουν υποστεί βλάβες από το σεισμό της 7/9/99 
και την έκδοση των σχετικών οικοδομικών αδειών επι- 
σκευής/ενίσχυσης, όπως αυτή συμπληρώθηκε και τροπο¬ 
ποιήθηκε με την ΥΑ οικ 330/ΑΖ5β/16-01-01 (ΦΕΚ26/Β/26- 
1 - 2001 ). 

11. Την από 11.10.2000 απάντηση της Β' Επιστημονικής 
Επιτροπής του Ο.Α.Σ.Π. στο έγγραφο οικ7163/ΑΖ53ζ/17- 
7-2000 της ΥΑΣ, που αναφέρεται σε θέματα αποκατάστα¬ 
σης των κτιρίων που έχουν υποστεί βλάβες από το σεισμό. 

12. ΟΤις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους του Νομού Αττικής 
που επλήγησαν από το σεισμό της 7ης Σεπτεμβρίου 1999. 

Και επειδή: 

1. Η Υπουργική Απόφαση οικ5172/ΑΖ5β/18.10.99 του 
Υφυπουργού ΠΕ.ΧΩ.Δ.Ε., όπως αυτή συμπληρώθηκε και 
τροποποιήθηκε με την οικ 330/ΑΖ5β/16-01-01 Απόφαση, 
ορίζει το θεσμικό πλαίσιο για την αποκατάσταση των βλα¬ 
βών που προκάλεσε ο σεισμός της 7ης-09-99, σε κατοι¬ 
κίες και ιδιωτικά εν γένει κτίρια. 

2. Δεν έχει οριστεί το θεσμικό πλαίσιο για την αποκατά¬ 
σταση των βλαβών που προκάλεσε ο σεισμός της 7ης-9- 
1999, σε Δημόσια Κτίρια. 

3. Το θεσμικό πλαίσιο που ίσχυε σε προηγούμενους σει¬ 
σμούς για τη σύνταξη μελετών αποκατάστασης Δημο¬ 
σίων Κτιρίων ήταν το ίδιο με αυτό των ιδιωτικών κτιρίων. 

4. Έχουν υποβληθεί στον ΤΑΣ Βιομηχανίας μελέτες επι¬ 
σκευής κτιρίων που ανήκουν στο Δημόσιο, σε ΟΤΑ ή σε 
ΝΠΔΔ και ζητείται η έκδοση άδειας επισκευής για την 
αποκατάσταση των βλαβών που προκάλεσε ο σεισμός 
της 7ης-09-99, αποφασίζουμε: 

1. Ορίζουμε ότι οι όροι σύνταξης των μελετών επισκευ- 
ής/ενίσχυσης για την αποκατάσταση των βλαβών που 
προκάλεσε ο σεισμός της 7ης/09/99 στα κτίρια που ανή¬ 
κουν στο Δημόσιο, σε ΟΤΑ ή σε ΝΠΔΔ, θα είναι αυτοί που 
ορίζονται από την Τεχνική Υπηρεσία του φορέα που έχει 
την κυριότητα του κτιρίου, οι οποίοι δεν πρέπει να είναι 
χαμηλότεροι από τους οριζόμενους στην οικ5172/ΑΖ5β/ 
18.10.99 Απόφαση του Υφυπουργού ΠΕ.ΧΩ.Δ.Ε. όπως 
αυτή τροποποιήθηκε με την οικ 330/ΑΖ5β/16-1-2001 και 
αφορά την αποκατάσταση βλαβών σε κατοικίες και ιδιω¬ 
τικά εν γένει κτίρια. 

2. Η σύνταξη της μελέτης επισκευής/ενίσχυσης των κτι¬ 
ρίων αυτών θα γίνεται από τον φορέα που έχει την κυριό¬ 
τητα του κτιρίου. 

3. Όταν δεν ζητείται στεγαστική συνδρομή, ο φάκελος 
της μελέτης θα υποβάλλεται στην ΥΑΣ, η οποία θα είναι 
αρμόδια για τον έλεγχο και την έγκριση της μελέτης. 

4. Όταν ζητείται στεγαστική συνδρομή ο φάκελος της 
μελέτης θα υποβάλλεται στον ΤΑΣ Βιομηχανίας και θα 
ελέγχεται σύμφωνα με τις ισχύουσες διατάξεις. 

Από τις διατάξεις της παρούσας δεν προκαλείται δαπά¬ 
νη σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 22 Νοεμβρίου 2001 

Ο ΥΦΥΠΟΥΡΓΟΣ 

I. ΤΣΑΚΛΙΔΗΣ 




21700 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 11155 (7) 

Χαρακτηρισμός του Δήμου Σκύρου του Νομού Εύβοιας 
ως απροσπέλαστης περιοχής, που παρουσιάζει δυ¬ 
σχέρειες στη μεταφορά των υλικών για την επισκευή 
των ζημιών σε κτίρια, που επλήγησαν από το σεισμό 
της 26ης Ιουλίου 2001. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας "περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κλπ. και ρυθμίσεως 
ετέρων τινών συναφών θεμάτων" που κυρώθηκε με το Ν. 
867/(ΦΕΚ.Α’ 24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξεως Νομοθετικού 
Περιεχομένου του Προέδρου της Δημοκρατίας, "περί 
αποκαταστάσεως ζημιών εκ σεισμών 1981 και ρυθμίσεως 
ετέρων συναφών θεμάτων" όπως αυτό τροποποιήθηκε 
και συμπληρώθηκε με το άρθρο 1, παρ. 42 και 43 του Ν. 
2412/96 "Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις" (ΦΕΚ 123/Α/17.6.96) 

3. Την Κοινή Απόφαση οικ. 8824/Α32/18.9.2001 (ΦΕΚ 
1249/26.9.01) του Υπουργού Εθνικής Οικονομίας και των 
Υφυπουργών Οικονομικών και ΠΕ.ΧΩ.ΔΕ με θέμα: "Οριο- 
θέτηση σεισμόπληκτης περιοχής και πιστωτικές διευκο¬ 
λύνσεις για την αποκατάσταση των ζημιών από το σεισμό 
της 26ης Ιουλίου 2001 στο Δήμο Σκύρου του Νομού Εύ¬ 
βοιας". 

4. Το Π.Δ. 69/1988 "Οργανισμός Γενικής Γραμματείας 
Δημοσίων Έργων". 

5. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού ΠΕΧΩΔΕ 
«περί εξαιρέσεως διοικητικών πράξεων και εγγράφων 
από το κανόνα των τριών υπογραφών». 

6. Τις διατάξεις του άρθρου 27του Ν. 2081/92 (ΦΕΚ 154 
Α') και με το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρατι¬ 
κού Προϋπολογισμού αλλά η δαπάνη βαρύνει το Πρό¬ 
γραμμα Δημοσίων Επενδύσεων και συγκεκριμένα το έρ¬ 
γο 2169001 της ΣΑΕ 069 

Η προκαλούμενη δαπάνη από την επιδότηση του επιτο¬ 
κίου βαρύνει το λογαριασμό του Ν. 128/75. Ο λογαρια¬ 
σμός αυτός επιδοτείται από το Κρατικό Προϋπολογισμό 
μόνο σε περίπτωση ελλειματικότητάς του. Το ύψος της 
δαπάνης αυτής είναι της τάξης των 275.000.000 δρχ. 

7. Την κοινή απόφαση Υ6/31.10.2001 (ΦΕΚ 1484/Β/ 
31.10.2001) του Πρωθυπουργού και της Υπουργού ΠΕ¬ 
ΧΩΔΕ "Ανάθεση Αρμοδιοτήτων Υπουργού ΠΕΧΩΔΕ 
στους Υφυπουργούς ΠΕΧΩΔΕ Ιωάννη Τσακλίδη και Ρο¬ 
δούλα Ζήση". 

8. Το τιμολόγιο που εγκρίθηκε με την Απόφαση 
οικ./9500/5.10.2001 (ΦΕΚ. 1339/Β/15.10.2001) για εργα¬ 
σίες επισκευής ζημιών σε σεισμόπληκτα κτίρια, για τον 
υπολογισμό της δαπάνης και των αντίστοιχων παροχών 
στους σεισμοπαθείς στο Δήμο Σκύρου του Νομού Εύβοι¬ 
ας, που επλήγησαν από το σεισμό της 26ης Ιουλίου 2001. 

9. Το γεγονός ότι από τον Πρωτοβάθμιο έλεγχο των κτι- 
σμάτων από Μηχανικούς της Υπηρεσίας μας, στο Δήμο 
Σκύρου, Νομού Εύβοιας, διαπιστώθηκε ότι οι περιοχές 


στους Οικισμούς Χώρας και Μαγαζιά πρέπει να χαρακτη- 
ρισθούν ως απροσπέλαστες και δυσπρόσιτες, αποφασί¬ 
ζουμε: 

Καθορίζουμε μόνο τους οικισμούς Χώρας και Μαγαζιά 
του Δήμου Σκύρου, του Νομού Εύβοιας όπου υπάρχει 
πρόβλημα πρόσβασης μηχανικών μέσων, ως απροσπέλα¬ 
στες και δυσπρόσιτες περιοχές για τις οποίες θα ισχύσει 
αύξηση των τιμών του εγκεκριμένου τιμολογίου με αρ. 
πρωτ. οικ./9500/5.10.2001 σε ποσοστό 20% χωρίς όμως 
υπέρβασης του ανώτατου ορίου δανειοδότησης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 20 Νοεμβρίου 2001 

Ο ΥΦΥΠΟΥΡΓΟΣ 

I. ΤΣΑΚΛΙΔΗΣ 
-Φ- 

Αριθ. οικ,/11156/Β9β (8) 

Τιμολόγιο για εργασίες επισκευής βλαβών σε σεισμόπλη¬ 
κτα κτίρια, για τον υπολογισμό της δαπάνης και των 
αντιστοίχων παροχών στους σεισμοπαθείς του Νομού 
Μεσσηνίας την 16η Σεπτεμβρίου 2001. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 867/79 (ΦΕΚ Α 24) «Περί κυρώ- 
σεως, τροποποιήσεως και συμπληρώσεως της από 
28.7.78 Πράξεως Νομοθετικού Περιεχομένου (ΦΕΚ 117) 
περί αποκαταστάσεως ζημιών εκ σεισμών 1978 εις περιο¬ 
χήν Βορ. Ελλάδος». 

2. Τις διατάξεις του Ν.1190/81 (ΦΕΚ203/Α/30.7.81) «Πε¬ 
ρί κυρώσεωςτης από 26.3.81 Πράξεως Νομοθετικού Πε¬ 
ριεχομένου περί αποκαταστάσεως ζημιών εκ σεισμών 
1981». 

3. Την με αριθ πρωτ. Υ.Α.Σ. οικ/8438/ΤΠ32/23.10.2000 
(ΦΕΚ/1298/Β/27.10.00) Κοινή Απόφαση του Υπουργού 
Εθνικής Οικονομίας, και των Υφυπουργών Οικονομικών 
καιΠΕ.ΧΩ.Δ.Ε. με θέμα: "Οριοθέτηση σεισμόπληκτης πε¬ 
ριοχής και πιστωτικές διευκολύνσεις για την αποκατά¬ 
σταση ζημιών από το σεισμό της 25ης Ιουλίου 2000 σε πε¬ 
ριοχές του Νομού Μεσσηνίας". 

4. Την με αριθ πρωτ. οικ./9856/Α32/12.10.2001 Κοινή 
Απόφαση του Υπουργού Εθνικής Οικονομίας και των 
Υφυπουργών Οικονομικών και ΠΕ.ΧΩ.ΔΕ. με θέμα: " 
Οριοθέτηση σεισμόπληκτης περιοχής και πιστωτικές δι¬ 
ευκολύνσεις για την αποκατάσταση των ζημιών από το 
σεισμό της 16ης Σεπτεμβρίου 2001 σε περιοχές του Νο¬ 
μού Μεσσηνίας". 

5. Την με αριθ πρωτ. Υ.Α.Σ. οικ/298/16.1.2001 (ΦΕΚ/26/ 
Β/26.1.2001) Απόφαση του Υφυπουργού ΠΕ.ΧΩ.ΔΕ. με 
θέμα "Τιμολόγιο εργασιών επισκευής ζημιών σε σεισμό¬ 
πληκτα κτίρια, για τον υπολογισμό της δαπάνης και των 
αντιστοίχων παροχών στους σεισμοπαθείς του Νομού 
Μεσσηνίας που επλήγησαν από τον σεισμό της 25ης Ιου¬ 
λίου 2000". 

6. Το Π.Δ. 69/1988 «περί Οργανισμού της Γ.Γ.Δ.Ε. του 
Υ.ΠΕ.ΧΩ.ΔΕ.» 

7. Την Απόφασή μας οικ/3828/ΤΣΕΠ 31.1/8.11.95, για 
την «Αναδιάρθρωση Υπηρεσιών της Υ.Α.Σ.» 

8. Τη Δ16α/04/773/29.11.90 Κοινή Απόφαση Υπουργού 
Προεδρίας Κυβερνήσεως καιΑναπλ. Υπουργού ΠΕ.ΧΩ.ΔΕ., 

«περί εξαιρέσεως διοικητικών πράξεων ή εγγράφων από τον 
κανόνα των τριών υπογραφών». 

9. Το τεύχος «Κατευθυντήριες Προδιαγραφές και Οδη¬ 
γίες για Επισκευές Κτιρίων με Βλάβες από Σεισμό» 
(«Κ.Π.Ο.Ε.Κ.Β.Σ.»), που εκδόθηκε από το τ. Υπουργείο 
Δημοσίων Έργων, στη Θεσσαλονίκη, στις 5.8.78. 

10. Το «Αναλυτικόν Τιμολόγιον Οικοδομικών Εργασιών» 
(«Α.Τ.Ο.Ε.») που εγκρίθηκε με την απόφαση Ε7/1253/155/ 
16.1.76 του Υπουργού τ. Δημ. Έργων, όπως τροποποιή¬ 
θηκε και ισχύει σήμερα. 

11. Την Κοινή Απόφαση Υ6/31.10.01 (ΦΕΚ/1484/Β/ 
31.10.2001) του Πρωθυπουργού και του Υπουργού ΠΕ. 
ΧΩ.Δ.Ε «Ανάθεση αρμοδιοτήτων Υπουργού ΠΕ.ΧΩ.Δ.Ε. 
στους Υφυπουργούς ΠΕ.ΧΩ.Δ.Ε. Ιωάννη Τσακλίδη και 
Ροδούλα Ζήση», αποφασίζουμε: 

Εγκρίνουμε να εφαρμοστεί η απόφασή μας η με αριθ. 
πρωτ. Υ.Α.Σ οικ/298/16.1.2001 (ΦΕΚ/26/Β/26.1.2001) 
Απόφαση του Υφυπουργού ΠΕ.ΧΩ.Δ.Ε. με θέμα: "Τιμολό¬ 
γιο εργασιών επισκευής ζημιών σε σεισμόπληκτα κτίρια, 
για τον υπολογισμό της δαπάνης και των αντιστοίχων πα¬ 
ροχών στους σεισμοπαθείς του Νομού Μεσσηνίας που 
επλήγησαναπότο σεισμό της 25ης Ιουλίου 2000", και στις 
επισκευές κτιρίων που έπαθαν ζημιές από το σεισμό της 
16ης Σεπτεμβρίου 2001 σε περιοχές του Νομού Μεσση¬ 
νίας που αναφέρονται στην με αριθ. πρωτ. οικ/9856/Α32/ 
12.10.2001 Κοινή Υπουργική Απόφαση. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως σύμφωνα με το άρθρο 1 παρ. 2 της από 
26.3.81 Πράξεως Νομοθετικού Περιεχομένου που κυρώ¬ 
θηκε με το Ν. 1190/81. 

Αθήνα, 20 Νοεμβρίου 2001 

ο ΥΦΥΠΟΥΡΓΟΣ 

I. ΤΣΑΚΛΙΔΗΣ 
-♦- 

Αριθ. 4279/854 

(9) 

Ορισμός Ανωτάτου ορίου επιτρεπόμενων ημερών, κίνη¬ 
σης εκτός έδρας, υπαλλήλων υπηρετούντων στο Τμή- 
μα Πολιτικής Σχεδίασης Εκτάκτων Αναγκών της Νο¬ 
μαρχιακής Αυτοδιοίκησης Λάρισας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του Ν. 2685/99 «Κάλυψη δαπανών με¬ 
τακινούμενων υπαλλήλων εντός και εκτός Επικράτειας 
και άλλες διατάξεις». 

2. Τις διατάξεις του άρθρου 25 παρ. 6 του Νόμου 
2738/99. 

3. Τις διατάξεις του άρθρου 15 παρ. 18του Ν. 2503/97, 
«Διοίκηση, οργάνωση, στελέχωσητης Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες δια¬ 
τάξεις». 

4. Τις διατάξεις του άρθρου 112 του Π. Δ. 30/96 «Κώδι¬ 
κας Νομαρχιακής Αυτοδιοίκησης». 

5. Το γεγονός ότι οι υπάλληλοιτης Πολιτικής Σχεδίασης 
Εκτάκτων Αναγκών της Νομαρχιακής Αυτοδιοίκησης Λά¬ 
ρισας δεν συμπεριλήφθηκαν στην αριθμ. 7476/29.12. 


2000 απόφασή μας με την οποία καθορίσαμε το ανώτατο 
όριο επιτρεπόμενων ημερών κίνησης εκτός έδρας, υπαλ¬ 
λήλων υπηρετούντων στις Νομαρχιακές Αυτοδιοικήσεις 
Περιφέρειας Θεσσαλίας. 

6. Το γεγονός ότι η προκαλούμενη δαπάνη των τετρα- 
κοσίωνχιλιάδων δραχμών (400.000) που θαδημιουργηθεί 
από τις διατάξεις της απόφασης αυτής και θα αντιμετω¬ 
πιστεί από τις πιστώσεις του τακτικοί προϋπολογισμού 
της Νομαρχιακής Αυτοδιοίκησης Λάρισας, της Περιφέ¬ 
ρειας Θεσσαλίας. 

7. Την ανάγκη μετακίνησης εκτός έδρας αυτών των 
υπαλλήλων που υπηρετούν στο τμήμα ΠΑΜ - ΠΣΕΑ, για 
εκτέλεση υπηρεσίας, αποφασίζουμε: 

Ορίζουμε το ανώτατο όριο των επιτρεπομένων κατ’ 
έτος ημερών μετακίνησης εκτός έδρας με δικαίωμα απο¬ 
ζημίωσης για εκτέλεση υπηρεσίας των υπηρετούντων 
στις Νομαρχιακή Αυτοδιοίκηση Περιφέρειας Θεσσαλίας 
υπαλλήλων στο τμήμα ΠΑΜ -ΠΣΕΑ ως εξής: 

ΔΈ. Διοικητικών: 60 ημέρες 

ΤΈ. Τεχνικών: 60 ημέρες 

Ο καταμερισμός των ημερών εκτός έδρας, που καθορί¬ 
ζεται με την απόφαση μας αυτή ορίζεται ισομερής κατά 
μήνα (60 ημέρες : 12 μήνες = 5 ημέρες τον μήνα). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 9 Νοεμβρίου 2001 

Ο Γενικός Γραμματέας Περιφέρειας 

ΙΩΑΝΝΗΣ ΚΑΡΑΤΖΙΩΤΗΣ 

-♦- 

Αριθ. 1087 (10) 

Ανάκληση άδειας ίδρυσης και λειτουργίας Ερασιτεχνι¬ 
κής Σχολής Χορού. 

Ο ΝΟΜΑΡΧΗΣ ΛΑΚΩΝΙΑΣ 

Έχοντας υπόψη: 

1. Τις διατάξεις του άρθρου 21 του Ν. 2690/1999 (ΦΕΚ 
45/τ. Α79-3-99) «Κώδικας Διοικητικής Διαδικασίας και άλ¬ 
λες διατάξεις». 

2. Τις διατάξεις του άρθρου 62 του Π.Δ 30/1996 (ΦΕΚ 
21/τ. Α72.2.1996) «Κώδικας Νομαρχιακής Αυτοδιοίκη¬ 
σης». 

3. Τις διατάξεις του Π.Δ 347/1986 (ΦΕΚ 154/τ.Α’) «Αρ¬ 
μοδιότητα Νομαρχών σε αντικείμενα του ΥΠ.ΠΟ». 

4. Τις διατάξεις του Ν. 1158/1981 (ΦΕΚ 127/τ.Α713.5. 
1981) «Περί Οργανώσεως καιΔιοικήσεως Σχολών Ανωτέ- 
ρας Καλλιτεχνικής Εκπαιδεύσεως». 

5. Του Π.Δ457/1983 (ΦΕΚ 174/τ.Α728.11.1983) «Ίδρυση 
και λειτουργία Ερασιτεχνικών Σχολών Χορού». 

6. Την υπ’ αριθμ. 704/2.10.2001 απόφασή μας (ΦΕΚ 
1379/τ. Β722.10.2001) με την οποία χορηγήθηκε άδεια 
ίδρυσης και λειτουργίας Ερασιτεχνικής Σχολής Χορού 
στην Βασιλική Γ. Τσιριμπή, με έδρα την Σκάλα Λακωνίας. 

7. Την αριθμ. 57163/30-10-2001 γνωμάτευση του ΥΠ.ΠΟ 
(Δ/νση Καλών Τεχνών) σύμφωνα με την οποία η Βασιλική 
Γ. Τσιριμπή δεν κατέχει τίτλο σπουδών που να της δίνει τη 
δυνατότητα ίδρυσης και λειτουργίας Ερασιτεχνικής Σχο¬ 
λής Χορού. 

8. Το γεγονός ότι από τις διατάξεις της απόφασης αυ¬ 
τής, δενπροκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Ανακαλούμε, την 704/2.10.2001 απόφαση μας (ΦΕΚ 
1379/τ.Β /22-10-2001), με την οποία χορηγήθηκε άδεια 
ίδρυσης και λειτουργίας Ερασιτεχνικής Σχολής Χορού 
στην Βασιλική Γ. Τσιριμπή με την επωνυμία «Ερασιτεχνική 
Σχολή Χορού η Μπαλαρίνα» με έδρα την Σκάλα Λακωνίας. 

2. Η ανωτέρω απόφασή μας παύει ισχύουσα. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Σπάρτη, 9 Νοεμβρίου 2001 

Ο Νομάρχης 

ΓΡΗΓΟΡΙΟΣ ΑΠΟΣΤΟΛΑΚΟΣ 

-♦- 

Αριθ. 4308 

( 11 ) 

Πράξη Πρύτανη του Οικονομικού Πανεπιστημίου 
Αθηνών. 

Ο ΠΡΥΤΑΝΗΣ 

ΤΟΥ ΟΙΚΟΝΟΜΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1) Τις διατάξεις του άρθρου 14 5 του Ν. 2817/2000 

2) Την από 17.10.2001 απόφαση-πρόταση της Γενικής 
Συνέλευσης του Τμήματος Οργάνωσης και Διοίκησης 
Επιχειρήσεων του Πανεπιστημίου και 

3) Τηναπό31.10.2001 σύμφωνη γνώμη του Πρυτανικού 
Συμβουλίου, αποφασίζουμε: 


Την μεταφορά μίας (1) κενής οργανικής θέσης Δ.Ε.Π. 
στο Τμήμα Οργάνωσης και Διοίκησης Επιχειρήσεων του 
Πανεπιστημίου, η οποία προήλθε από την συνταξιοδότη- 
ση του Καθηγητή του Τμήματος Γεωργίου Κώττη. 

Από τις διατάξεις αυτής της απόφασης δεν προκαλείται 
δαπάνη εις βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Νοεμβρίου 2001 

Ο Πρύτανης 
ΓΕΩΡΓΙΟΣ ΒΕΝΙΕΡΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Στο ΦΕΚ 1349/17.10.2001 (τ.Β') που δημοσιεύθηκε η 
1377 Απόφαση του Προέδρου του Α’ Πε.Σ.Υ. Αττικής Λυ¬ 
κούργου Λιαρόπουλου, σελίδα 18242 στήλη β' και στ. 
12ος και 13ος διορθώνεται το εσφαλμένο «Μεταβιβάζου¬ 
με τις παρακάτω αρμοδιότητες στα Διοικητικά Συμβούλια 
(Ν.Π.Δ.Δ.) των Νοσοκομείων, οι οποίες» στο ορθό «Μετα¬ 
βιβάζουμε τις παρακάτω αρμοδιότητες των Διοικητικών 
Συμβουλίων των Νοσοκομείων, οι οποίες». 

(Από το Α' Περιφ. Σύστημα Υγείας Αττικής) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




